**MEGÁLLÍTHATATLAN A SUVOK SZÁRNYALÁSA VILÁGSZERTE ÉS IDEHAZA – TAROL A TOYOTA ÉS A LEXUS**

**A mértékadó JATO legutóbbi elemzéseiből kiderül, hogy a SUV-ok szárnyalása világszerte épp olyan megállíthatatlan, mint Európában vagy épp Magyarországon. Külön izgalmas, hogy vannak olyan autógyártók, amelyek mindent egy lapra tesznek fel, amiben három kínai vállalat jár az élen: a Great Wall összesített eladásainak 99%-át, a Chang’an értékesítéseinek 67%-át, míg a SAIC eladásainak 61%-át teszik ki a SUV-ok. A maga 58%-ával nincs sokkal lemaradva tőlük az indiai Tata Group, és 56-56%-al a szintén kínai Dongfeng és Geely sem. Érdekes ugyanakkor, hogy a SUV-mánia talán legnagyobb nyertese világszinten és Európában illetve Magyarországon is a Lexus prémium márkát is jegyző Toyota, amelynek világszintű eladásaiból mindössze 25%-ot tesznek ki a SUV-ok. Ennek egyik oka, hogy a Toyota összességében minimum ötször több autót értékesít világszerte, mint az egyes említett versenytársak, a másik pedig az, hogy a Toyota a RAV4 révén nem csupán a SUV szegmenst teremtette meg, de a Lexus RX révén a japán vállalat mutatta be az első környezetbarát hibrid elektromos SUV-ot, is amelyből azóta már egészen széles portfóliót kínál, így egyszerre részesedik a SUV-ok és a zöld autók iránti sosem látott kereslet jelentette előnyökből.**

Amint a JATO rámutat, az idén január és április között világszerte gazdára találó új autóknak immáron 34,2%-át, azaz 9,86 millió darabot tettek ki a SUV-ok - tavaly ez még csupán 30,8% volt, a SUV eladások 15%-al növekedtek az előző év azonos időszakához képest. Ez annyit tesz, hogy ma minden harmadik a világban eladott új autó a SUV kategóriába tartozik. A SUV értékesítések leginkább a kínai Great Wall értékesítéseit határozzák meg (99%-ban ezt ad el a vállalat), legkevésbé pedig a Suzuki függ a SUV-októl, a japán gyártó eladásainak 14%-át teszi ki ez a szegmens. A kategóriát megteremtő, és máig a világ legnépszerűbb SUV-jának számító RAV4-est is forgalmazó Toyota eladásaiból világszinten a Lexusszal együtt 25%-ot tesznek ki a SUV-ok, mégis, világszinten épp úgy, mint hazánkban a japán gyártó neve jelent egyet a szegmenssel. Ennek egyik oka, hogy abszolút értékben a világon éves szinten mintegy 10,3 millió új autót értékesítő Toyota és Lexus több SUV-ot ad el, mint bármelyik másik autógyártó, így két japán márka modelljeiből látunk legtöbbet a piacon. A Toyota egyébiránt Európában 3 SUV modellt, az elképesztően népszerű [C-HR](https://www.toyota.hu/new-cars/c-hr/index.json) és [RAV4](https://www.toyota.hu/new-cars/rav4/index.json) mellett az offroad bajnoknak tartott [Land Cruisert](https://www.toyota.hu/new-cars/land-cruiser/index.json) is forgalmazza, ebből az első kettő elérhető környezetbarát hibrid elektromos hajtással, és 80%-ban ezzel is vásárolják az ügyfelek. A Lexus jelenleg a kontinensen a közepes méretű [NX](https://www.lexus.hu/car-models/nx/#hero) és nagyméretű, idéntől hétüléses változatban is elérhető [RX](https://www.lexus.hu/car-models/rx/#hero) luxus SUV-okat kínálja, de hamarosan érkezik a kisméretű SUV-ok piacán új alternatívát kínáló vadonatúj [UX](https://www.lexus.hu/car-models/ux/#hero) is. A 99%-ban hibrid elektromos hajtással gazdára találó NX és RX mellett a UX is elérhető lesz környezetbarát, a városi közlekedés során akár 50-70%-ban tisztán elektromos üzemű, károsanyagkibocsátás mentes közlekedést lehetővé tévő öntöltő hibrid hajtással, aminek köszönhetően a szakértők már most sikervárományosnak tartják. Hogy miért olyan fontos az, hogy a Toyota és a Lexus együtt 6 modellel képviselteti magát a legnépszerűbb SUV kategóriákban? A válasz egyszerű: Európában a SUV-ok esetében nem érvényesült a többi piaci szegmensben január és május között tapasztalható lelassuló növekedési trend. Májusban 24.2 százalékkal emelkedett a SUV-ok európai értékesítése, míg a többi karosszéria típusban 8.5 százalékkal visszaesett az eladott járművek darabszáma. A vizsgált 27 európai piac közül 23 esetében a SUV-oké volt a legjobban teljesítő szegmens, amelynek májusi kiemelkedő szereplése egy hosszabbtávú trend része, ahol immár a tizenharmadik hónapja tart a kétszámjegyű növekedés. Érdemes megjegyezni, hogy májusban a legtöbb SUV Németországban talált gazdára, a legnagyobb szegmensrészesedést ugyanakkor Magyarországon hasították ki a SUV-ok az újautó piacból Európában.

*„A korábban látott, folyamatos növekedés időszaka változásokat eredményezett a piac összetételében. A SUV-szegmens azért növekedett, mert a megszokott típusok egyedüli alternatívájaként szolgált. A SUV-szegmens jelentősége evidens, ha a legfrissebb modellbevezetéseket nézzük: a most piacra dobott autók közel kétharmada SUV, ami azt jelenti, hogy mind a piaci kínálat, mind a fogyasztói kereslet ezekre az autókra koncentrálódik, és vélhetően, ahogy a szegmens dominanciája nő, az autógyártók egyre több ilyen modellt hoznak majd ki. Ez a folyamat, illetve a dízelüzemű modellek visszaszorulása azt eredményezi, hogy módosul az autópiac összetétele. Ez azt jelenti, hogy a piac stabilizálódásával a jövőben már nem várhatunk a korábbi évekhez hasonló hatalmas növekedést. Érdekes lesz látni, miként alakul a trend, és hogyan alkalmazkodnak az autógyártók a megváltozott viszonyokhoz.”* – fogalmaz Felipe Munoz a JATO globális elemzője.

Májusban egyébiránt a legnagyobb növekedést az összesen 182.000 darabos értékesítést előre kisméretű SUV-ok produkálták Európában, amit valamivel lassab de még így is látványos bővüléssel 208600 darabot elérő a kompakt SUV-ok követtek. A piac legszélesebb környezetbarát hibrid elektromos modellportfólióját kínáló Toyota és Lexus piaci pozícióit erősíti a dízel eladások folyamatos zuhanása is, legtöbb versenytársuk ugyanis még korlátozott kínálattal rendelkezik az alternatív hajtású SUV-ok terén, így a zöld hajtásláncok sosem látott népszerűsége és a SUV-ok szárnyalása organikus módon nem várt magasságokba emelheti a környezetbarát autózás szinonimájának tekintett két japán márkát Európában is.

És hogy mi a helyzet idehaza? Január és június között a magyarországi újautó értékesítések 32,6%-át és a személyautó eladások 37,5%-át tették ki a SUV-ok. A középkategóriás autók között a SUV-ok 29,4%-os részesedést értek el (15,5% B SUV, 8,3% C SUV és 5,6% D SUV), a prémium autók piacán 41,1%-ot hasítottak ki a SUV modellek (18,4% D SUV, 15,3% E SUV és 7,3% E SUV). A középkategóriás SUV-ok 49,5%-át és a prémium SUV-ok 78,3%-át vitték el a vállalati flottaügyfelek, ami azt mutatja, hogy míg mára a középkategóriás SUV-ok a középvezetők, addig a prémium SUV-ok a felsővezetők kedvelt vállalati autói Magyarországon. És vajon hogy szerepelnek a világ legtöbb SUV-ját értékesítő Toyota és Lexus slágermodelljei a hazai piacon? A mindössze másfél éve a piacra berobbanó vadonatúj Toyota C-HR már most a C SUV szegmens második helyén áll, 16,2%-os szegmensrészesedéssel, a Toyota RAV 16,7%-os szegmens részesedéssel vezeti a D SUV értékesítéseket, a Toyota Land Cruiser pedig 13,8%-os szegmens részesedéssel a harmadik legnépszerűbb F SUV. A Lexus NX 9%-os szegmensrészesedéssel az ötödik legnépszerűbb prémium D SUV, a Lexus RX pedig 10%-os részesedéssel a hatodik legnépszerűbb prémium F SUV. Izgalmas lesz látni, hogy az év végén érkező Lexus UX mekkora részesedést hasít majd ki a prémium C SUV szegmensből.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: [zsombor.varga@toyota-ce.com](mailto:zsombor.varga@toyota-ce.com)